als_Latn dik_Latn sag_Latn
Asambleja Kombëtare e Venezuelës miratoi të dielën Ligjin e Autorizimit, sipas të cilit presidentit Nicolas Maduro i jepet kompetenca e veçantë ligjore për mbrojtjen e paqes dhe të tërësisë territoriale të vendit, nëpërmjet nënshkrimit të dekretit presidencial, që nuk ka nevojë t'i paraqitet Parlamentit.
Autorizimi ka vlerë deri më 31 dhjetor 2015. Kjo është hera e dytë që Maduro i kërkon Asamblesë Kombëtare të Venezuelës të miratojë Ligjin e Autorizimit, që prej marrjes prej tij të postit të presidentit.
Presidenti i ShBA-së Barak Obama dekretoi më 9 mars shtimin e sanksioneve ndaj Venezuelës, duke deklaruar se ky vend përbën "kërcënim të veçantë dhe të jashtëzakonshëm" ndaj sigurisë kombëtare dhe politikës së jashtme të ShBA-së.
Në një fjalim televiziv të shtunën e kaluar, presidenti Maduro shpalli fillimin po atë ditë nga Venezuela të manovrave ushtarake "Mburoja Bolivariane 2015". Ministri i Mbrojtjes i Venezuelës bëri të ditur se të shtunën në këto manovra morën pjesë 80 mijë ushtarakë e 20 mijë civilë, duke theksuar se manovrat do t'i shërbejnë ngritjes së aftësisë luftarake të vendit. (Wang Lei)
als_Latn als_Latn als_Latn als_Latn